**Zmluva o Dielo**

uzatvorená podľa § 536 a nasl. Obchodného zákonníka

 (ďalej len „zmluva“)

**Zmluvné strany**

**Objednávateľ**

Názov: **Mestská časť Bratislava - Čunovo**

Sídlo: Hraničiarska 144/22, 851 10 Bratislava

Štatutárny zástupca: Gabriela Ferenčáková

IČO: 00641243

IČ DPH: 2020936885

Kontaktný email:

(ďalej len „objednávateľ“ vo všetkých gramatických tvaroch)

**Zhotoviteľ:**

Názov:

Sídlo:

Štatutárny zástupca:

IČO:

IČ DPH:

Kontaktný email

(ďalej len „zhotoviteľ“ vo všetkých gramatických tvaroch)

**Článok I.**

**Preambula**

* 1. Zmluvné strany uzatvárajú túto zmluvu ako výsledok verejného obstarávania zákazky s nízkou hodnotou v súlade s § 117 zákonom č. 343/2015 Z. z. o verejnom obstarávaní (ďalej len „zákon“).
	2. Zmluvné strany pristupujú k uzatvoreniu tejto zmluvy, ktorá súčasne obsahuje aj atribúty v zmysle zákona č. 185/2015 Z. z. Autorský zákon.

**Článok II.**

**Predmet zmluvy**

* 1. Predmetom zmluvy sú výkony pozostávajúce z vypracovania a dodania realizačnej projektovej dokumentácie (ďalej len „projektová dokumentácia“ vo všetkých gramatických tvaroch) pre účely stavebného konania následnej realizácie diela pre projekt rekonštrukcie a adaptácie národnej kultúrnej pamiatky (ďalej NKP) Čunovský kaštieľ a NKP Čunovská sýpka a ich historického areálu – predpolia sýpky ako hospodárskeho dvora a záhrady/parku za kaštieľom, ktoré budú realizované na nehnuteľnostiach v okrese Bratislava V, katastrálne územie Čunovo, číslo ÚZ PF (ústredného zoznamu pamiatkového fondu):
* Kaštieľ 649/1
* Sýpka 649/2

Parcelné čísla pozemkov:

* 542 – kaštieľ
* 539 – sýpka
* 536 – asanovaná prístavba sýpky
* 543/5 – prístrešok určený na asanáciu
* 538/1, 540/3, 541/7, 543/4, 571/6, 572
	1. Pokiaľ táto zmluva ďalej pojednáva o akýchkoľvek výkonoch a povinnostiach zmluvných strán, má sa za to, že tieto výkony a povinnosti sa viažu výlučne k predmetu zmluvy. V prípade, ak by výkony, alebo povinnosti nemali priamo súvisieť so stavebnými objektami alebo s pozemkami, na ktorých sa objekty nachádzajú, resp. priľahlými pozemkami, musí táto skutočnosť vyplývať priamo z obsahu osobitného písomného dojednania zmluvných strán.
	2. Dodanie projektovej dokumentácie vrátane podrobne spracovaného výkaz výmeru a rozpočtu projektu, ktorým bude ocenený výkaz-výmer zadávateľ požaduje po **nasledovných etapách a v týchto záväzných  termínoch:**

**Etapa 1** rekonštrukcia a adaptácia kaštieľa – **do 30. apríla 2018** (tento termín nie je možné predĺžiť z dôvodu predkladania žiadosti o NFP v tomto čase),

**Etapa 2** rekonštrukcia a adaptácia sýpky a historického areálu – **do 30. septembra 2018**.

* 1. Jednotlivé etapy projektovej dokumentácie musia byť spracované tak, aby na objekt kaštieľa bolo vydané samostatné stavebné povolenie a po rekonštrukcii mohlo byť vydané užívacie (kolaudačné) povolenie, rovnako aj na objekt sýpky a historického areálu.
	2. Objednávateľ poskytne dodávateľovi nasledovné podklady:
* kópia z katastrálnej mapy,
* výpis z listu vlastníctva,
* overovaciu štúdiu – „Zámer kaštieľ a sýpka Čunovo“, spracovaný Ing. Arch. Patrikom Martinom.
* rozhodnutie krajského pamiatkového úradu,
* pokyny objednávateľa pred začatím prác:
	+ Katalóg adaptačných opatrení miest a obcí BSK na nepriaznivé dôsledky zmeny klímy – BSK je povinné pri vlastných investičných aktivitách uprednostňovať realizáciu technických riešení v zmysle opatrení navrhnutých v Katalógu adaptačných opatrení miest a obcí Bratislavského samosprávneho kraja na nepriaznivé dôsledky zmeny klímy. Katalóg je online dostupný na: http://www.region-bsk.sk/koncepcne-materialy.aspx .
	+ Koncepcia budovanie environmentálno-vzdelávacích centier v BSK – dokument BSK zameraný na systémovú podporu a rozvoj environmentálnej výchovy a ekocentier v BSK
	1. Zhotoviteľ dodá predmet zmluvy v minimálne nasledovnom rozsahu dokumentácie a výkonov:
* v rozsahu podľa stavebného zákona a § 9 vyhlášky MŽP SR č. 453/2000 Z. z. a podrobnosti podľa bodu 2.1 zmluvy,
* v súlade s vyhláškou MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, predovšetkým jej štvrtou časťou,
* podrobný výkaz-výmer,
* podrobný rozpočet – ocenený výkaz-výmer (napríklad sadzobníkom pre navrhovanie ponukových cien projektových a inžinierskych prác UNIKA, prostredníctvom CENKROSU alebo iným systémom),
* predpokladaný časový harmonogram výstavby jednotlivých etáp.
	1. Objednávateľ požaduje, aby zhotoviteľ počas prípravy projektovej dokumentácie minimálne 1x (slovom jeden krát) prerokoval pripravovanú projektovú dokumentáciu každej etapy s nasledovnými inštitúciami/organizáciami:
* s objednávateľom,
* s Krajským pamiatkovým úradov, ktorý je zodpovedný za ochranu národných kultúrnych pamiatok – minimálne 3 krát v rôznych fázach rozpracovanosti projektu,
* s Bratislavským samosprávnym krajom, nakoľko tento bude zodpovedný za prípravu žiadosti o nenávratný finančný príspevok, z  ktorého objednávateľ plánuje realizovať prvú etapu projektu,
* so Štátnou ochranou prírody, ktorá sa bude podieľať na vytvorení a prevádzke Ekocentra,
* s Daphne – Inštitút aplikovanej ekológie, ktorý sa bude podieľať na vytvorení a prevádzke Ekocentra,
* v súlade s príslušnými ustanoveniami Autorského zákona s autorom overovacej štúdie - Zámer kaštieľ a sýpka Čunovo“, ktorú spracoval Ing. Arch. Patrikom Martinom.
	1. Zhotoviteľ je povinný z každého prerokovania urobiť písomný zápis, ktorý bude obsahovať najmä pripomienky alebo požiadavky dotknutých organizácií/inštitúcií a prípadné dohodnuté termíny:
* na zaslanie požiadaviek dotknutých organizácií v písomnej forme,
* na odsúhlasenie požiadaviek budúcich prevádzkovateľov Ekocentra podľa bodu 2.7 objednávateľom a v prípade potreby Krajským pamiatkovým úradom,
* na zapracovanie dohodnutých pripomienok,
* ďalších prerokovaní.
	1. Zhotoviteľ je povinný informovať objednávateľa o termíne prerokovania projektovej dokumentácie s organizáciami uved+
	2. enými v bode 2.7 minimálne 2 pracovné dni vopred prostredníctvom kontaktného emailu uvedeného v bode 1. tejto zmluvy.
	3. Zhotoviteľ je povinný na základe odsúhlasenia objednávateľa zapracovať do projektovej dokumentácie požiadavky budúcich užívateľov Ekocentra podľa bodu 2.7 (napríklad požiadavky na vnútorné členenie priestorov, rozvody pre médiá (elektrika, internet) a podobne).
	4. Zhotoviteľ sa zaväzuje, že bude poskytovať súčinnosť počas stavebného konania, to jest:
* v prípade potreby sa zúčastní prerokovania k projektovej dokumentácie k stavebnému povoleniu,
* zapracuje požiadavky dotknutých orgánov do projektovej dokumentácie, tak aby mohlo byť vydané stavebné povolenie.
	1. Zhotoviteľ zodpovedá za správnosť a úplnosť vypracovanej dokumentácie podľa § 45 ods. 2 stavebného zákona a za jeho realizovateľnosť. Statický výpočet vypracuje v takej forme, aby bol kontolovateľný. Projektant zodpovedá za to, aby v rámci technických, funkčných a ekonomických podmienok navrhol na rekonštrukciu vhodné stavebné konštrukcie a alternatívne energetické systémy založené na obnoviteľných zdrojoch energie.

**Článok III**

**Čas plnenia**

1. Predmet zmluvy, resp. jeho jednotlivé výkonové etapy, uvedené v čl. II tejto zmluvy, sa zhotoviteľ zaväzuje dodať v súlade s podmienkami uvedenými v tejto zmluve a finančnými možnosťami objednávateľa, a to v nasledujúcich lehotách odo dňa nadobudnutia účinnosti tejto zmluvy.
2. Projektová dokumentácia pre stavebné povolenie časti „**Etapa 1**“, výkaz výmer a rozpočet (ocenený výkaz-výmer)
* Začiatok prác po nadobudnutí právoplatnosti tejto zmluvy
* Ukončenie prác **do 30. apríla 2018**
1. Projektová dokumentácia pre stavebné povolenie časti „**Etapa 2**“, výkaz výmer a rozpočet (ocenený výkaz-výmer)
* Začiatok prác po nadobudnutí právoplatnosti tejto zmluvy
* Ukončenie prác **do 30. septembra 2018**
1. Poskytovanie súčinnosti počas stavebného konania
* Začiatok prác od začatia stavebného konania
* Ukončenie prác do nadobudnutia právoplatnosti stavebného povolenia
1. Ak posledný deň lehoty padne na deň pracovného pokoja, je posledným dňom lehoty najbližší nasledujúci pracovný deň.
2. Predmet zmluvy, resp. jeho časť podľa čl. II tejto zmluvy, sa považuje za splnený protokolárnym prevzatím predmetu zmluvy objednávateľom.
3. Ak vzniknú počas spracovania diela prekážky, ktoré zmluvné strany nemôžu ovplyvniť, a ktoré bránia dodržať dohodnuté termíny, predlžuje sa čas plnenia o dobu trvania týchto prekážok. Vplyv na omeškanie diela môže mať len konkrétne neposkytnutie súčinnosti zo strany objednávateľa, ktoré však musí byť konkrétne určené.

**Článok IV**

**Podklady**

1. Podklady dodané objednávateľom pred podpisom zmluvy:
2. kópia z katastrálnej mapy,
3. výpis z listu vlastníctva,
4. overovaciu štúdiu – „Zámer kaštieľ a sýpka Čunovo“, spracovaný Ing. Arch. Patrikom Martinom.
5. rozhodnutie Krajského pamiatkového úradu,
6. katalóg adaptačných opatrení miest a obcí BSK na nepriaznivé dôsledky zmeny klímy – BSK je povinné pri vlastných investičných aktivitách uprednostňovať realizáciu technických riešení v zmysle opatrení navrhnutých v Katalógu adaptačných opatrení miest a obcí Bratislavského samosprávneho kraja na nepriaznivé dôsledky zmeny klímy. Katalóg je online dostupný na: http://www.region-bsk.sk/koncepcne-materialy.aspx.
7. Koncepcia budovania environmentálno-vzdelávacích centier v BSK – dokument BSK zameraný na systémovú podporu a rozvoj environmentálnej výchovy a ekocentier v BSK.

**Článok V**

**Cena diela**

1. Cena za vyhotovenie a zabezpečenie činností, ktoré sú predmetom tejto zmluvy je určená dohodou zmluvných strán podľa § 3 a § 6 zákona NR SR č. 18/1996 Z. z. o cenách a vyhlášky MF SR č. 87/1996 Z. z. v znení neskorších predpisov, ako cena maximálna. Maximálna je celková cena za dielo podľa čl. II a čl. III..
2. **Celková cena za vyhotovenie diela podľa predmetu zmluvy**

Cena bez DPH ...................,- EUR

DPH 20% ...................,- EUR

Cena spolu s DPH ...................,- EUR

1. **Cena za službu v členení podľa jednotlivých etáp**

**Cena za projektovú dokumentáciu** pre časť „**Etapa 1**“, výkaz výmer a rozpočet (ocenený výkaz-výmer)

Cena bez DPH ...................,- EUR

DPH 20% ...................,- EUR

Cena spolu s DPH ...................,- EUR

**Cena za projektovú dokumentáciu** pre časť „**Etapa 2**“, výkaz výmer a rozpočet (ocenený výkaz-výmer)

Cena bez DPH ...................,- EUR

DPH 20% ...................,- EUR

Cena spolu s DPH ...................,- EUR

1. V cene diela je 6 počet vyhotovení projektovej dokumentácie vrátane výkaz výmeru a rozpočtu a oceneného výkaz výmeru (ďalej dielo) v tlačenej forme a 6 vyhotovení na CD.
2. Uvedené ceny zahŕňajú aj odmeny za udelené licencie za dielo, ako aj za prípadné udelenie sublicencií a sprístupnenie diela alebo jeho častí tretím osobám. Cena zahŕňa aj zmeny, alebo doplnky, ktoré budú požadované v priebehu schvaľovacieho procesu z dôvodu vád diela (napríklad nesplnenie právnych noriem, predpisov, technických noriem a iné).
3. V cene diela je zahrnutý aj autorský dozor zhotoviteľa, projektanta počas realizácie jednotlivých etáp rekonštrukcie objektov.

**Článok VI.**

**Platobné podmienky**

1. Zhotoviteľ bude po ukončení každej etapy, podľa čl. II oprávnený vystaviť objednávateľovi faktúru podľa predmetu plnenia uvedeného v článku II. bode 2.3 tejto zmluvy až do výšky 90 % ceny s DPH za príslušnú etapu, pričom zostávajúcich 10 % z ceny bude objednávateľ oprávnený fakturovať po nadobudnutí právoplatnosti stavebného povolenia podľa bodu 3.4.
2. Prílohou každej faktúry musí byť obidvoma zmluvnými stranami podpísaný protokol z odovzdania a prevzatia príslušnej etapy diela.
3. Objednávateľ sa zaväzuje zaplatiť ceny podľa ods. 5.3 v súlade s ustanoveniami tohto článku.
4. Zhotoviteľom vystavené faktúry, ako doklady o dodaní služby, musia byť vyhotovené v súlade s ustanovením § 71 a § 75 zákona č. 222/2004 Z. z. o dani z pridanej hodnoty v platnom znení. V prípade, že faktúra bude obsahovať chyby vo vecnej a formálnej stránke, objednávateľ má právo vrátiť ju zhotoviteľovi na zmenu a doplnenie s tým, že k uvedenému dňu prestane plynúť lehota splatnosti pôvodnej faktúry a nová lehota začne plynúť odo dňa doručenia opravenej, resp. doplnenej faktúry objednávateľovi.
5. Splatnosť všetkých faktúr je do 30 dní odo dňa prevzatia faktúry objednávateľom. Peňažný záväzok objednávateľa je splnený pripísaním fakturovanej čiastky na účet zhotoviteľa.

**Článok VII.**

**Súčinnosť zmluvných strán**

1. Zhotoviteľ sa zaväzuje písomne oznámiť objednávateľovi bez zbytočného odkladu všetky zmeny tykajúce sa najmä jeho identifikačných a kontaktných údajov uvedených v zmluve, predmetu činnosti, vstupu do likvidácie, alebo začatia konania podľa zákona o konkurze a reštrukturalizácii.
2. Zhotoviteľ sa zaväzuje vykonať dielo na svoje náklady a na svoje nebezpečenstvo riadne v dojednanom čase, osobne, resp. v spolupráci s osobami, oprávnenými na vykonávanie predmetu tejto zmluvy.
3. Zmluvné strany sa zaväzujú pri plnení predmetu tejto zmluvy spolupracovať a poskytovať druhej strane potrebné informácie a podklady týkajúce sa predmetu zmluvy, ako aj súčinnosť požadovanú ktoroukoľvek stranou druhou stranou.
4. Každá zmluvná strana je oprávnená odmietnuť požadovanú súčinnosť len v prípade, ak táto nesúvisí s plnením podľa tejto zmluvy, alebo ak je s prihliadnutím na všetky okolnosti nespravodlivé požadovať od zmluvnej strany takéto plnenie, najmä v prípade, ak by poskytnutie takejto súčinnosť zmluvnú stranu výrazne finančne, či inak zaťažilo a je zrejmé, že požadovanie takejto súčinnosti sa v čase uzavretia tejto zmluvy nemohlo predpokladať a pri tom nevznikla žiadna objektívna skutočnosť oproti momentu podpisu tejto zmluvy, ktorá by požadovanie takejto súčinnosti opodstatnila.
5. Objednávateľ je oprávnený pokynmi usmerňovať realizáciu jednotlivých etáp a plnenie povinností zhotoviteľa v zmysle zmluvy, pričom také pokyny objednávateľa nesmú ísť nad rámec zmluvy, dopĺňať ju, ani ju meniť. V prípade ak zhotoviteľ o to objednávateľa požiada, objednávateľ je povinný vyhotoviť pokyn podľa tohto bodu písomne a doručiť ho zhotoviteľovi. Pokyny objednávateľa v zmysle tohto bodu a vyhotovené v súlade s týmto bodom sú pre zhotoviteľa záväzné.
6. Zhotoviteľ sa zaväzuje bez zbytočného odkladu písomne upozorniť objednávateľa na prípadnú nevhodnú povahu jeho pokynov alebo vecí prevzatých zhotoviteľom od objednávateľa na účely plnenia predmetu zmluvy, ak takú nevhodnosť zhotoviteľ zistil, alebo mohol zistiť pri vynaložení odbornej starostlivosti potrebnej na realizáciu predmetu zmluvy. Zhotoviteľ, ak poruší svoju povinnosť v zmysle tohto bodu, zodpovedá za vady diela spôsobené použitím nevhodných vecí objednávateľa alebo nevhodných pokynov objednávateľa.
7. Dorozumievanie a vysvetľovanie medzi objednávateľom a zhotoviteľom sa bude uskutočňovať v slovenskom jazyku spôsobom, ktorý zaručí trvalé zachytenie obsahu písomnosti. Môže sa uskutočniť aj elektronickou poštou.
8. Pri zistení rozdielov medzi obsahom informácie alebo žiadosti doručenej elektronickou formou bude rozhodujúci obsah písomnosti doručenej poštovou zásielkou.
9. Objednávateľ nie je oprávnený odmietnuť schváliť výsledok jednotlivých etáp diela podľa tejto zmluvy v prípade, ak výsledok činnosti zhotoviteľa zodpovedá právnym a technickým normám platným na území SR, požiadavkám objednávateľa prezentovaným v písomnej forme a obsahu tejto zmluvy. V prípade, ak v rozpore s týmto ustanovením odmietne objednávateľ schváliť výsledok jednotlivých etáp podľa čl. II tejto zmluvy, považujú sa takto ukončené výkony za riadne schválené. Osobitne je objednávateľ oprávnený odmietnuť schváliť výsledok fáz výkonu diela v prípade, ak príslušná etáp diela bude v rozpore so záväzným pokynom objednávateľa podľa bodu 7.4. tejto zmluvy.
10. Zápis o odovzdaní a prevzatí (preberací protokol) objednávateľ potvrdí po kontrole diela (kvalita, kompletnosť odovzdávaného diela, súlad s pokynmi objednávateľa) najneskôr do 5 pracovných dní od doručenia projektu, resp. podkladov, tvoriacich príslušnú ucelenú časť plnenia predmetu zmluvy. Ak zhotoviteľ oznámi objednávateľovi, že dielo je pripravené na odovzdanie a pri preberacom konaní sa zistí, že dielo nie je podľa podmienok zmluvy ukončené alebo pripravené na odovzdanie, je zhotoviteľ povinný uhradiť objednávateľovi všetky náklady tým vzniknuté a zároveň je objednávateľ oprávnený požadovať od zhotoviteľa zmluvnú pokutu vo výške 500,- EUR.
11. Predmetom záverečného rokovania je schválenie diela, predstavujúceho výsledok jednotlivých etáp podľa čl. II tejto zmluvy. O výsledku záverečného rokovania sa spisuje zápisnica, ktorú podpíšu obe zmluvné strany. Podpis zápisu zo záverečného rokovania sa pokladá za schválenie výsledku diela podľa čl. II tejto zmluvy.

**Článok VIII.**

**Prechod vlastníckych práv**

1. Vlastníctvo k vyhotovenému dielu podľa predmetu tejto zmluvy podľa článku II., projektová dokumentácia, prechádza na objednávateľa po odovzdaní diela - jednotlivých etáp, a zároveň po pripísaní dohodnutých cien príslušných etáp podľa čl. V na konto zhotoviteľa.
2. Prebratie diela sa uskutoční po jej kladnom záverečnom prerokovaní podľa čl. VII, kedy zhotoviteľ dokumentáciu rozmnoží a odovzdá objednávateľovi v jeho sídle podľa čl. I.
3. Zápis o odovzdaní a prevzatí diela – „Preberací protokol“ – objednávateľ potvrdí pri prebratí dokumentácie.
4. Preberací protokol, sa považuje za podpísaný aj v prípade, ak bolo záverečné prerokovanie podľa čl. VII zo strany objednávateľa kladné, podmienky zmluvy boli splnené a niektorá zo zmluvných strán preberací protokol nepodpísala bez písomného zdôvodnenia alebo i v prípade, ak objednávateľ neopodstatnene odmietne zaujať kladné stanovisko v rámci záverečného odsúhlasenia.
5. V prípade, že niektorá zo zmluvných strán nepodpíše preberací protokol po rozmnožení dokumentácie z dôvodov, ktoré majú oporu v tejto zmluve, oznámi písomne a bezodkladne túto skutočnosť druhej zmluvnej strane.
6. Východiskové podklady okrem tých, ktoré zhotoviteľovi poskytol objednávateľ zostávajú v archíve zhotoviteľa.
7. Objednávateľ je oprávnený použiť dielo, zhotovené podľa tejto zmluvy pre účel, vyplývajúci z tejto zmluvy v súlade s Prílohou č. 3, v ktorá obsahuje špecifikáciu autorských práv. Zhotoviteľ vyjadruje súhlas s poskytnutím diela alebo ktorejkoľvek jeho časti tretím osobám, a to aj bez jeho predošlého písomného súhlasu. Objednávateľ je taktiež oprávnený použiť zhotovené dielo ako súčasť súťažných podkladov pre účely verejného obstarávania pre výber zhotoviteľov stavby a podanie žiadosti na získanie finančných prostriedkov z Európskych fondov alebo iných finančných nástrojov.
8. Zhotoviteľ sa zaväzuje zachovávať mlčanlivosť o informáciách, s ktorými príde do styku pri plnení predmetu tejto zmluvy, ďalej sa zaväzuje nezneužívať ich a neposkytovať ich tretím osobám. Tento záväzok trvá aj po ukončení tohto zmluvného vzťahu.

**Článok IX.**

**Zodpovednosť za vady, záruky a sankcie**

* 1. V prípade, že zhotoviteľ bude v omeškaní s dodaním diela, alebo jeho časti podľa čl. III tejto zmluvy o dielo, objednávateľ má právo uplatniť u zhotoviteľa zmluvnú pokutu vo výške 0,05 % z ceny príslušnej etapy za každý deň omeškania. Omeškanie s dodaním diela po dobu dlhšiu ako 14 dní sa považuje za podstatné porušenie zmluvy zo strany zhotoviteľa a je dôvodom na odstúpenie od zmluvy zo strany objednávateľa. Pri odstúpení od zmluvy z tohto dôvodu, je objednávateľ oprávnený uplatniť si u zhotoviteľa zmluvnú pokutu v sume 15 % z ceny diela.
	2. V prípade omeškania objednávateľa s plnením peňažných záväzkov v zmysle čl. V tejto zmluvy o dielo, má právo požadovať zhotoviteľ od objednávateľa poplatok z omeškania vo výške 0,05 % z dlžnej sumy vrátane DPH a to za každý deň omeškania.
	3. Uplatnením akejkoľvek zmluvnej pokuty nie je dotknutý nárok zmluvných strán na náhradu škody. Odstúpenie od tejto zmluvy sa nedotýka práva objednávateľa na zaplatenie zmluvnej pokuty.
	4. V prípade, že objednávateľ zruší alebo odstúpi od zmluvy bez uvedenia dôvodu, bude zhotoviteľ práce rozpracované ku dnu zrušenia alebo odstúpenia fakturovať objednávateľovi vo výške percentuálneho rozpracovania predmetu zmluvy s preukázaním nákladov, s následným odovzdaním rozpracovanej časti diela v jednom vyhotovení objednávateľovi.
	5. Pri odstúpení od zmluvy sa obidve zmluvné strany riadia ustanoveniami § 344 - 351 Obchodného zákonníka v platnom znení.
	6. Zhotoviteľ sa zaväzuje, že predmet zmluvy, jeho projektované stavebno – technické parametre a iné súvisiace parametre budú vypracované podľa predpisov platných v Slovenskej republike a budú mať vlastnosti stanovené technickými podmienkami a záväznými normami platnými v Slovenskej republike.
	7. Zhotoviteľ poskytuje objednávateľovi záruku na akosť diela pre každú etapu uvedenú v čl. II ods. 2.3 tejto zmluvy počas záručnej doby. Záručná doba každej etapy diela, uvedenej v čl. II ods. 2.3. tejto zmluvy je päť rokov a začína plynúť odo dňa protokolárneho prebratia príslušnej projektovej dokumentácie jednotlivej etapy objednávateľom.
	8. Bez súhlasu zhotoviteľa, nie je prípustné, aby ktokoľvek vykonával v odovzdanej projektovej dokumentácii akékoľvek úpravy. Každá navrhovaná zmena zo strany objednávateľa, alebo zhotoviteľa stavby musí byť ešte pred začatím stavebnej realizácie odsúhlasená so zhotoviteľom. Toto ustanovenie sa nevzťahuje na odstraňovanie vlastných vád projektovej dokumentácie, resp. vád projektovej dokumentácie reklamovaných zhotoviteľom.
	9. Pre reklamáciu vady diela, v zmysle tejto zmluvy, platia ustanovenia §§ 560 - 565 Obchodného zákonníka. Zhotoviteľ sa zaväzuje odstrániť reklamovanú vadu diela neodkladne po doručení reklamácie odberateľom, najneskôr do 10 dní. Pri omeškaní s odstránením vady diela má objednávateľ právo účtovať zhotoviteľovi zmluvnú pokutu v sume 100 eur za každý deň omeškania. Vyúčtovaním zmluvnej pokuty nie ej dotknuté právo objednávateľa na náhradu škody spôsobenej neodstránením vady diela.
	10. Zhotoviteľ nesie voči objednávateľovi zodpovednosť aj za škody spôsobené činnosťou svojich prípadných subdodávateľov, ako by ich spôsobil sám.
	11. Rozhodnutie požadovať zaplatenie zmluvnej pokuty podľa tejto zmluvy oznámi objednávateľ doručením penalizačnej faktúry zhotoviteľovi. Zmluvné pokuty podľa tejto zmluvy je možné kumulovať. Objednávateľ môže uplatniť zmluvnú pokutu doručením penalizačnej faktúry zhotoviteľovi kedykoľvek potom, čo mu na ňu vznikne právo.

**Článok X.**

**Zmena záväzku, odstúpenie od zmluvy**

1. Zmena záväzku je možná len po dohode zmluvných strán.
2. Objednávateľ môže od tejto zmluvy odstúpiť:
* ak zhotoviteľ nie je schopný preukázateľne dodržať základné odborno-kvalitatívne požiadavky kladené na výkon projektových činností, resp. ak zhotovuje dielo v rozpore s podmienkami tejto zmluvy,
* ak zhotoviteľ nie je schopný preukázateľne dodržať termínové plnenie v zmysle tejto zmluvy,
* ak to je uvedené v tejto zmluve,
* z dôvodu podstatného porušenia zmluvy zhotoviteľom, pričom za podstatné porušenie zmluvy sa považuje omeškanie s plnením zmluvy o 14 dní napriek písomnému upozorneniu objednávateľa alebo aj opakované menej závažné porušenie povinností podľa tejto zmluvy alebo povinností podľa všeobecne záväzných právnych predpisov, a to napriek predchádzajúcemu písomnému upozorneniu druhej zmluvnej strany s uvedením, že v prípade akéhokoľvek ďalšieho porušenia oprávnená zmluvná strana odstúpi od zmluvy.
1. Zhotoviteľ môže od tejto zmluvy odstúpiť ak:
* je objednávateľ v omeškaní s úhradou ceny za prebraté dielo viac ako 30 dní,
* neposkytnutia súčinnosti objednávateľa v dohodnutej lehote, ktoré je nevyhnutné pre plnenie záväzkov zhotoviteľa vyplývajúcich z tejto zmluvy, a to napriek opakovanému písomnému vyzvaniu objednávateľa.
1. Ak niektorá zo zmluvných strán hodlá od tejto zmluvy odstúpiť je povinná písomne túto skutočnosť oznámiť druhej zmluvnej strane a poskytnúť jej 30 dňovú lehotu na odstránenie dôvodov, ktoré sú príčinou návrhu na odstúpenie od tejto zmluvy.
2. Deň odstúpenia od zmluvy je deň, kedy ktorákoľvek zmluvná strana obdržala písomné oznámenie o oprávnenom odstúpení od tejto zmluvy.
3. Zmluvná strana, ktorá odstúpila od zmluvy z dôvodov na druhej zmluvnej strane má nárok na náhradu škody.
4. V prípade, že dôjde k oprávnenému odstúpeniu od tejto zmluvy ktoroukoľvek zmluvnou stranou, zhotoviteľ bude rozpracované práce ku dňu odstúpenia od tejto zmluvy fakturovať objednávateľovi vo výške úmernej percentu rozpracovanosti a rozsahu preukázateľných nákladov zodpovedajúcich rozsahu vykonaných prác. Cena rozpracovanosti bude určená dohodou zmluvných strán. V prípade, že nedôjde k dohode o cene do 15 pracovných dní, cena bude určená súdnym znalcom.
5. V prípade, ak dôjde k odstúpeniu od zmluvy, zostávajú každej dotknutej strane zachované práva na náhradu škody, zmluvnú pokutu resp. úrok z omeškania.
6. Vysporiadanie majetkových sankcií, škôd, vád, pokiaľ nie je stanovené touto zmluvou, sa riadia ustanoveniami Obchodného zákonníka.

**Článok XI.**

**Záverečné ustanovenia**

* 1. Neoddeliteľnými prílohami tejto zmluvy sú:

Príloha č. 1 – Ponuka uchádzača vrátane podrobného rozpočtu a návrhu ceny

Príloha č. 2 – Špecifikácia autorských práv

* 1. Právne vzťahy neupravené výslovne touto zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
	2. Akékoľvek zmeny tejto zmluvy môžu byť vykonané po odsúhlasení obidvomi zmluvnými stranami a to dodatkom v písomnej forme.
	3. Zmluva je platná dňom jej podpisu oboma zmluvnými stranami.
	4. Zmluva nadobudne účinnosť v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov dňom nasledujúcim po dni jej zverejnenia na webovom sídle objednávateľa.
	5. Táto zmluva je vyhotovená v 5 exemplároch, z ktorých 3 exempláre obdrží objednávateľ, 2 exempláre obdrží zhotoviteľ.
	6. Štatutárni zástupcovia zmluvných strán svojím podpisom potvrdzujú, že obsahu tejto zmluvy porozumeli a že k jej prijatiu pristupujú slobodne a dobrovoľne.

V ............................... dňa ..... V ............................... dňa .....

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Objednávateľ Zhotoviteľ